I sager om social dumping arbejder personer under urimelige løn- og arbejdsvilkår, der ikke lever op til gældende love på det danske arbejdsmarked. Der kan indimellem være tvivl om, hvorvidt de dårlige arbejdsvilkår i virkeligheden også kan være menneskehandel til tvangsarbejde. En person, der er handlet til tvangsarbejde, arbejder typisk under ekstremt dårlige vilkår, men vil også være tvunget eller truet til at udføre arbejdet. En person handlet til tvangsarbejde kan også være handlet til andet arbejde og/eller andre arbejdsbetingelser, end vedkommende var stillet i udsigt. Samtidig kan vedkommende have svært ved at forlade situationen uden repressalier.
Forskellen på social dumping og menneskehandel er derfor, at social dumping handler om urimelige løn- og arbejdsvilkår, mens der i sager om menneskehandel skal være foregået en handling, der fører en eller flere personer bag lyset med henblik på at udnytte dem for bagmandens egen vindings skyld – ofte med et økonomisk sigte.
Forskningscenter for Arbejdsmarkeds- og Organisationsstudier om social dumping